Мы махуэхэм
ФокIадэм и 28, щэбэт
Адыгэ фащэм и махуэщ
ХьэщхьэрыIуэ узым ебэныным и дунейпсо махуэщ
Къэрал хабзэм теухуа щIэныгъэ зэгъэгъуэтыным и дунейпсо махуэщ
УФ-м и Атомнэ промышленностым и лэжьакIуэм и махуэщ
Урысейм щагъэлъапIэ генеральнэ директорым и махуэр
Молдовэ Республикэм щыпсэу анэшхуэхэм я махуэщ
1618 гъэм дунейм щыяпэу Брюссель ломбард къыщызэIуахащ.
1773 гъэм Пугачёв Емельян зи пашэ мэкъумэшыщIэ зауэм, 1775 гъэ пщIондэ екIуэкIам, щIидзащ.
1953 гъэм КПСС-м и ЦК-м и Япэ секретару хахащ Хрущёв Никитэ.
1961 гъэм Сирием дзэм зыкъыщаIэтри, Хьэрып Республикэ Зэгуэтым къыхэкIащ Сирие Хьэрып Республикэр.
1994 гъэм Балтие тенджызым щыщIилъэфащ Таллинн икIыу Стокгольм кIуэ «Эстония» кхъухьыр. А гузэвэгъуэм цIыху 852-рэ хэкIуэдащ. Псэууэ къелар 137-рэт.
2009 гъэм Индием и хьэрш аппарат Chandrayaan-1-м Мазэм псы зэрыщыIэр къихутащ.
2010 гъэм УФ-м и Президент Медведев Дмитрий Iэ щIидзащ Москва къалэм и Iэтащхьэ Лужков Юрий дзыхь зэрыхуамыщIыжым къыхэкIыу и къулыкъум къытегъэкIыным теухуа унафэм.
Урысейм и Правительствэм и УнафэщIу щыта пщы Черкасский Алексей къызэралъхурэ илъэс 338-рэ ирокъу.
Франджы тхакIуэ цIэрыIуэ Мериме Проспер къызэралъхурэ илъэс 216-рэ ирокъу.
Совет тхакIуэ, литературовед, теленэтынхэр езыгъэкIуэкIыу щыта, СССР-м и цIыхубэ артист, Лениным и цIэр зезыхьэ саугъэтыр тIэунейрэ зыхуагъэфэща Адроников Ираклий (и унэцIэ дыдэр Андроникашвилищ) къызэралъхурэ илъэси 111-рэ ирокъу.
Ленинград дэт Театр иным и режиссёр нэхъыщхьэу щыта, СССР-м и цIыхубэ артист, Социалист Лэжьыгъэм и ЛIыхъужь, Лениным, Сталиным я цIэхэр зезыхьэ саугъэтхэр, СССР-м и Къэрал саугъэтыр тIэунейрэ зрата Товстоногов Георгий къызэралъхурэ илъэси 104-рэ ирокъу.
Совет егъэджакIуэ цIэрыIуэ, Социалист Лэжьыгъэм и ЛIыхъужь Сухомлинский Василий къызэралъхурэ илъэси 101-рэ ирокъу.
Италием щыщ актёр цIэрыIуэ Мастрояни Марчеллэ къызэралъхурэ илъэс 95-рэ ирокъу.
Конструктор-модельер, АР-м и Къэрал саугъэтым и лауреат, УФ-м щэнхабзэмкIэ щIыхь зиIэ и лэжьакIуэ СтIащ Юрий и ныбжьыр илъэс 88-рэ ирокъу.
Жылагъуэ лэжьакIуэ, КъБР-ми КъШР-ми щэнхабзэмкIэ щIыхь зиIэ я лэжьакIуэ, Дагъыстэнми Ингушми гъуазджэхэмкIэ щIыхь зиIэ я лэжьакIуэ, педагогикэ щIэныгъэхэм я кандидат, ЩIДАА-м и член-корреспондент Бетыгъуэн Iэуес и ныбжьыр илъэс 68-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градус 15 – 16, жэщым градус 11 – 12 щыхъунущ.
ФокIадэм и 29, тхьэмахуэ
Гум и дунейпсо махуэщ
Дэгухэм я дунейпсо махуэщ
Машинэ зыщIым и махуэщ
КъуэкIыпIэ Жыжьэм къаплъэным и махуэр щагъэлъапIэ
1650 гъэм дунейм щыяпэу Лондон къыщызэIуахащ нэчыхь щатх IуэхущIапIэ.
1829 гъэм Лондон къыщызэрагъэпэщащ Инджылызым и полицэ IуэхущIапIэр, Скотланд-Ярд зыфIащар.
1887 гъэм Германием къыщызэрагъэпэщащ «Гамбург» футбол командэр.
1907 гъэм Петербург къалэм трамвайм лэжьэн щыщIидзащ.
1916 гъэм «Стандарт Ойл» компаниер къызэзыгъэпэща Рокфеллер Джон дунейм япэу мелардырыбжэ щыхъуащ.
1956 гъэм Совет Союзым къыщызэрагъэпэщащ зауэм хэтахэм я комитет.
Адыгэ тхакIуэ, дзэ къулыкъущIэу щыта Къаз-Джэрий СулътIан къызэралъхурэ илъэс 213-рэ ирокъу.
Совет тхакIуэ цIэрыIуэ Островский Николай къызэралъхурэ илъэси 115-рэ ирокъу.
Совет Союзым и ЛIыхъужь Хьэбэчыр Умар къызэралъхурэ илъэс 98-рэ ирокъу.
Кхъухьлъатэзехуэ, генерал-лейтенант, Сирием и лIыхъужь Абазэ Мамдухь къызэралъхурэ илъэс 87-рэ ирокъу.
Италием щыщ политик цIэрыIуэ, а къэралым и Министрхэм я Советым и унафэщIу щыта Берлускони Сильвио и ныбжьыр илъэс 83-рэ ирокъу.
Урысей актрисэ, РСФСР-м и цIыхубэ артисткэ, СССР-м и Къэрал саугъэтыр зрата Демидовэ Аллэ и ныбжьыр илъэс 83-рэ ирокъу.
Польшэм щыщ къэрал лэжьакIуэ, а къэралым и президенту 1990 – 1995 гъэхэм щыта, мамырыгъэм хуэлажьэхэм папщIэ Нобель игъэува саугъэтыр зрата Валенсэ Лех и ныбжьыр илъэс 76-рэ ирокъу.
Урысей тележурналист цIэрыIуэ Крылов Дмитрий и ныбжьыр илъэс 73-рэ ирокъу.
Чилим и президенту нэхъапэм цIыхубз зэи хамыхауэ а къулыкъур зыхуагъэфэща Бачелет Мишель и ныбжьыр илъэс 68-рэ ирокъу.
Къэбэрдей къэрал драмэ театрым и актёр, КъБР-м щIыхь зиIэ и артист Быдэ Хьэсэн и ныбжьыр илъэс 59-рэ ирокъу.
Албанием и президент Нишани Буяр и ныбжьыр илъэс 53-рэ ирокъу.
Украинэм щыщ футболист цIэрыIуэ, «Дыщэ топ» саугъэтыр 2004 гъэм зыхуагъэфэща Шевченкэ Андрей и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градус 16 – 17, жэщым градуси 10 – 11 щыхъунущ.
ФокIадэм и 30, блыщхьэ
ЗэдзэкIакIуэм и дунейпсо махуэщ. ЗэдзэкIакIуэхэм я дунейпсо зэгухьэныгъэм 1991 гъэм игъэуващ.
Абхъаз Республикэм и лъэпкъ гуфIэгъуэщ — Куржы-Абхъаз зауэм къыщихьа ТекIуэныгъэр егъэлъапIэ
1882 гъэм дунейм щыяпэу Фокс псым (США) электростанц тращIыхьащ.
1928 гъэм инджылыз микробиолог Флеминг Александр жиIащ пенициллин хущхъуэр зэрызэхилъхьар.
1941 гъэм нэмыцэхэм «Тайфун» зыфIаща ебгъэрыкIуэныгъэм, Москва къэубыдыным теухуам, щIадзащ.
1946 гъэм Нюрнберг трибуналым нацист щIэпхъаджащIэхэм я судыр ищIащ.
1960 гъэм Налшык лэжьэн щыщIидзащ алэрыбгъу щащI «Горянка» фабрикэм.
1965 гъэм «СССР-м щIыхь зиIэ и кхъухьлъатэзехуэ», «СССР-м щIыхь зиIэ и штурман» цIэхэр ягъэуващ.
1967 гъэм дунейм щыяпэу хьэршым щызэпыуващ кхъухьитI. Ахэр тIури СССР-м ейт — «Космос-186»-мрэ «Космос-188»-мрэт.
Совет математик, астроном, геофизик цIэрыIуэ, «Совет щIэнгъуазэшхуэ» япэ псалъалъэм и редактор нэхъыщхьэу щыта Шмидт Отто къызэралъхурэ илъэси 128-рэ ирокъу.
Совет дзэ къулыкъущIэ, Совет Союзым и Маршал, Совет Союзым тIэунейрэ и ЛIыхъужь Василевский Александр къызэралъхурэ илъэси 124-рэ ирокъу.
Урысей театр режиссёр, УФ-м и цIыхубэ артист, Урысейм и Къэрал саугъэтыр зрата Любимов Юрий къызэралъхурэ илъэси 102-рэ ирокъу.
США-м щыIэ Адыгэ Хасэм и лэжьыгъэм жыджэру хэт, егъэджакIуэ Хьэвжокъуэ Маждэ къыщалъхуа махуэщ.
Сирием шынагъуэншагъэмкIэ и къарухэм я генерал-полковник, политик, жылагъуэ лэжьакIуэ Абазэ Уэлид и ныбжьыр илъэс 72-рэ ирокъу.
КъБР-м щIыхь зиIэ и журналист, публицист Мэз Сусаннэ къыщалъхуа махуэщ.
Урысей гимнасткэ, Олимп Джэгухэм тIэунейрэ я чемпионкэ хъуа, дыжьын медалу тIурэ жэз медалу щырэ абыхэм къыщызыхьа, дунейм щэнейрэ щытекIуа, нэгъуэщI ехъулIэныгъэ куэди зиIэ Мустафинэ Алия и ныбжьыр илъэс 25-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 19 — 20, жэщым градуси 10 — 11 щыхъунущ.
